SL Uradni list Evropske unije C 296/23

Objava zahtevka v skladu s členom 17(6) Uredbe (ES) št. 110/2008 Evropskega parlamenta in Sveta o opredelitvi, opisu, predstavitvi, označevanju in zaščiti geografskih označb žganih pijač ter razveljavitvi Uredbe Sveta (EGS) št. 1576/89

(2017/C 296/06)

V skladu s členom 17(7) Uredbe (ES) št. 110/2008 Evropskega parlamenta in Sveta (1) je ta objava podlaga za uveljavljanje pravice do ugovora zoper zahtevek.

GLAVNE SPECIFIKACIJE TEHNIČNE DOKUMENTACIJE

Žganje iz vina z geografsko označbo

„КАРНОБАТСКА ГРОЗДОВА РАКИЯ“ / „ГРОЗДОВА РАКИЯ ОТ КАРНОБАТ“ / „KARNOBATSKA GROZDOVA RAKYA“ / „GROZDOVA RAKYA OT KARNOBAT“

EU št.: PGI-BG-01865 – 7.1.2014

1. Geografska označba, ki se registrira

„Карнобатска гроздова ракия“ / „Гроздова ракия от Карнобат“ / „Karnobatska grozdova rakya“ / „Grozdova rakya ot Karnobat“

2. Kategorija žgane pijače

Žganje iz vina

3. Opis žgane pijače

„Карнобатска гроздова ракия“ / „Гроздова ракия от Карнобат“ / „Karnobatska grozdova rakya“ / „Grozdova rakya ot Karnobat“ je žganje iz vina z najmanjšim volumenskim deležem alkohola 40 %, ki:

— je pridobljeno z eno ali dvema destilacijama vina iz grozdja do največ 65 vol. %, pri čemer se iz 100 kilogramov grozdja lahko pridobi največ 75 litrov vina,

— po sestavi in organoleptičnih lastnostih izpolnjuje zahteve za proizvodnjo žganja iz vina.

3.1 Fizikalne lastnosti

Bistra tekočina s sijajem, brez droži ali plavajočih delcev. Je bledo rumene barve, ki je posledica staranja v hrastovih sodih ali dodajanja karamelnega sladkorja, ter ima aromo, značilno za uporabljene surovine, ki se razvije s staranjem.

3.2 Kemične lastnosti

Najmanjši volumenski delež alkohola v žganju iz vina je 40 %; pri proizvodnji je treba upoštevati zahtevo, da se iz 100 kilogramov grozdja lahko pridobi največ 75 litrov vina, ki se nato destilira do največ 65 vol. %.

Delež alkohola: 40 vol. %; vsebnost metanola: 11 gramov na hektoliter 100 vol. % alkohola; vsebnost hlapljivih snovi: 140–200 gramov na hektoliter 100 vol. % alkohola.

Hlapljive snovi so še ena bistvena lastnost, ki vpliva na organoleptične lastnosti pijače. Sestavljajo jih višji alkoholi, kisline, estri in aldehidi, pri čemer sta količina estrov (14–30 gramov na hektoliter 100 vol. % alkohola) in količina aldehidov (7–9 gramov na hektoliter 100 vol. % alkohola) odločilni za aromo, okus pa je odvisen od vsebnosti višjih alkoholov (120–150 gramov na hektoliter 100 vol. % alkohola za to pijačo).

3.3 Organoleptične lastnosti

Žganje „Карнобатска гроздова ракия“ / „Гроздова ракия от Карнобат“ / „Karnobatska grozdova rakya“ / „Grozdova rakya ot Karnobat“ ima intenziven, močan in poln okus po zrelem grozdju, z notami zelenega jabolka in fige, ter uravnotežen pookus po vanilji in nevsiljivo lesno aromo.

3.4 Posebne značilnosti (v primerjavi z žganimi pijačami iz iste kategorije)

Žganje „Карнобатска гроздова ракия“ / „Гроздова ракия от Карнобат“ / „Karnobatska grozdova rakya“ / „Grozdova rakya ot Karnobat“ se pridobiva z destilacijo vina, narejenega iz sorte vinske trte červen misket (20 %) ter poljubne kombinacije rdečih in belih sort vinske trte (80 %), kot so:

— bele sorte: chardonnay, muškat ottonel, rumeni muškat, viognier, ugni blanc, traminer, rkatsiteli, červen misket, renski rizling, sauvignon blanc, victoria, chasselas;

— rdeče sorte: carbernet sauvignon, syrah, merlot, mavrud, primitivo, pamid, alicante bouschet, gamay de bouze, modri pinot, cabernet franc, muškat hamburg, rubin.

Červen misket je aromatična sorta, ki daje temu žganju iz vina bogate note zelenega jabolka in fige.

Hladno vretje sadeža, ki poteka pri nadzorovani temperaturi največ 22 °C, prispeva h kar največji ohranitvi njegove arome. Aromatični potencial in potencial okusa žganja „Карнобатска гроздова ракия“ / „Гроздова ракия от Карнобат“ / „Karnobatska grozdova rakya“ / „Grozdova rakya ot Karnobat“ sta obogatena in koncentrirana zaradi uporabe proizvodne metode, ki temelji na neprekinjeni destilaciji vina iz grozdja do največ 65 vol. %, ki poteka v destilatorju s stalnim pritiskom.

Da destilati dosežejo uravnoteženost in harmonijo, se starajo v hrastovih sodih, kjer razvijejo ves svoj potencial. Tako se pridobijo značilna zlatorumena barva, intenziven, močan in poln okus po zrelem grozdju ter nevsiljiva lesna aroma.

Žganje se meša z destilati različnih starosti in organoleptičnih lastnosti ter z dodajanjem toliko mehke vode, da se delež alkohola zmanjša na 40 vol. %. Žganje se nato očisti in stabilizira v skladu z dovoljenimi enološkimi postopki. Po potrebi se barva popravi s karamelnim sladkorjem.

4. Zadevno geografsko območje

Območje zajema ozemlja naslednjih krajev:

— občina Karnobat – šest krajev (mikroregij): vasi Venec, Devetak, Iskra, Ognen, Asparuhovo, Raklica;

— občina Sungurlare – en kraj (mikroregija): vas Terzijsko;

— občina Ajtos – štirje kraji (mikroregije): vasi Karageorgievo, Pirne, Topolica, Černograd;

— občina Carevo – en kraj (mikroregija): vas Lozenec;

— občina Straldža – en kraj (mikroregija): mesto Straldža.

Ustekleničevanje lahko poteka izven tega geografskega območja.

5. Metoda za pridobivanje žgane pijače

Žganje „Карнобатска гроздова ракия“ / „Гроздова ракия от Карнобат“ / „Karnobatska grozdova rakya“ / „Grozdova rakya ot Karnobat“ se proizvaja po klasični bolgarski metodi. Ko grozdje doseže tehnološko zrelost, se vsaka sorta posebej ročno obere; nato se jagode oberejo z grozda in dobljena grozdna drozga se po potrebi ohladi. Pogoji vretja in uporabljene kvasovke so med glavnimi viri aromatov.

Hladno vretje sadeža zagotavlja kar največjo ohranitev arome. Po vretju se tako dobljeno vino po potrebi zbistri in destilira. Stalno nadzorovana destilacija vina iz grozdja (največ 75 litrov iz 100 kilogramov grozdja) do največ 65 vol. % zagotavlja stalno visoko kakovost žganja „Карнобатска гроздова ракия“ / „Гроздова ракия от Карнобат“ / „Karnobatska grozdova rakya“ / „Grozdova rakya ot Karnobat“ ter ima velik vpliv na aromatično sestavo dobljenega destilata. Zaradi toplotne obdelave med destilacijo nastanejo nove spojine: estri, aldehidi, acetali itn. Da se pridobijo kar se da natančne aromatične lastnosti, se za proizvodnjo destilatov za žganje uporabi drugačna metoda. Izkoristijo se lastnosti plemenitih kovin, in sicer z uporabo posebnih srebrnih filtrov, ki se namestijo v posode, v katerih vre tekočina.

Dobljeni destilati se razdelijo v serije glede na fizikalno-kemično in organoleptično oceno, nato pa se najmanj šest mesecev starajo v hrastovih sodih s prostornino največ 500 litrov.

Žganje se meša z destilati različnih starosti in organoleptičnih lastnosti ter z dodajanjem toliko mehke vode, da se delež alkohola zmanjša na 40 vol. %. Žganje se nato očisti in stabilizira v skladu z dovoljenimi enološkimi postopki. Je bledo rumene barve, ki je posledica staranja v hrastovih sodih ali dodajanja karamelnega sladkorja, da se doseže želena barva.

6. Povezava z geografskim okoljem ali izvorom

6.1 Podrobnosti o geografskem območju ali izvoru, ki so pomembne za povezavo

Ozemlje občine Karnobat ima prehodno celinsko podnebje z močnim vplivom morja v obalnem pasu 20–30 km od obale. Rastna doba vinske trte v tej regiji traja 205 dni. Povprečna vsota efektivnih temperatur med rastno dobo je 3 911 °C, z intervalom zaupanja med 3 713 °C in 4 109 °C. Te vsote temperatur so značilne za pogoje, ki so potrebni za doseganje zrelosti zgodnjih, srednjezgodnjih in poznih sort grozdja.

Površina rodnih vinogradov znaša 2 766,56 (dva tisoč sedemsto šestinšestdeset celih šestinpetdeset) hektarov. Vinogradi, iz katerih prihajajo surovine za proizvodnjo žganja „Карнобатска гроздова ракия“ / „Гроздова ракия от Карнобат“ / „Karnobatska grozdova rakya“ / „Grozdova rakya ot Karnobat“), ležijo v podbalkanskem vinorodnem območju Rozova dolina (občini Karnobat in Sungurlare), v zahodnem delu vzhodnega vinorodnega območja Černomorski (občini Ajtos in Carevo) in v južnem vinorodnem območju Trakijska nižina (občina Straldža). Geografsko območje zajema tundžaško-straldžaško podregijo, južna pobočja vzhodne gorske verige Stara planina med krajema Karnobat in Ajtos ter del nižine Burgas.

Visoki hribi ter nizko ležeče ravne doline, ki so prav tako značilni za ozemlje občine Karnobat, so ugodni za gojenje vinskega grozdja, vključno s sorto červen misket. Gre za staro bolgarsko sorto grozdja, ki ima srednjo rast, dobro rodnost in srednji donos. Glede odpornosti na zmrzal je najboljša med lokalnimi sortami vinske trte ter boljša od številnih tujih sort. Červen misket je aromatična sorta in daje žganju „Карнобатска гроздова ракия“ / „Гроздова ракия от Карнобат“ / „Karnobatska grozdova rakya“ / „Grozdova rakya ot Karnobat“ bogate note zelenega jabolka in fige.

6.2 Posebne značilnosti žgane pijače, ki so posledica geografskega območja

Ugodne naravne in podnebne razmere, potrebne za kakovostno in dozorelo grozdje, skupaj z nočno trgatvijo, da se ohrani aroma, ter tehnikami vretja pri nizki temperaturi in destilacije v napravi s stalnim pritiskom prispevajo h koncentraciji nežne grozdne arome; staranje destilatov v hrastovih sodih pa ugodno vpliva na poln razvoj aromatičnega potenciala in potenciala okusa žganja. Tako se pridobijo značilna zlatorumena barva, intenziven, močan in poln okus po zrelem grozdju ter nevsiljiva lesna aroma.

Žganje) „Карнобатска гроздова ракия“ / „Гроздова ракия от Карнобат“ / „Karnobatska grozdova rakya“ / „Grozdova rakya ot Karnobat“ ima intenziven, močan in poln okus po zrelem grozdju, z notami zelenega jabolka in fige, ter uravnotežen pookus po vanilji in nevsiljivo lesno aromo, zaradi česar je med potrošniki priznan, cenjen in iskan proizvod. Ima stabilen položaj na trgu ter povezuje tradicijo in inovacije.

Celotna dokumentacija v zvezi s to pijačo je shranjena na direktoratu za registracije, licence in nadzor (Registrirane, litsenzirane i kontrol) ministrstva za gospodarstvo (Ministerstvo na ikonomikata) Republike Bolgarije.

7. Določbe Evropske unije ali nacionalne/regionalne določbe

Nacionalni postopek za odobritev žganih pijač z geografsko označbo je določen v oddelku VII „Proizvodnja žganih pijač z geografsko označbo“ poglavja 9 „Žgane pijače“ zakona o vinu in žganih pijačah (Zakon za vinoto i spirtnite napitki), ki je objavljen v uradnem listu št. 45 z dne 15. junija 2012 in velja od 16. septembra 2012.

Žganje „Карнобатска гроздова ракия“ / „Гроздова ракия от Карнобат“ / „Karnobatska grozdova rakya“ / „Grozdova rakya ot Karnobat“ je dobilo geografsko označbo z odlokom ministrstva za gospodarstvo in energijo št. Т-RD-27-21 z dne 27. novembra 2013. Ta odlok je objavljen na spletišču ministrstva za gospodarstvo: http://www.mi.government.bg/bg/library/zapoved-za-utvarjdavane-na-vinena-destilatna-spirtna-napitka-grozdova-rakiya-i-vinena-rakiya-s-geograf-73-c28-m361-2.html.

8. Vložnik

— Država članica

Bolgarija

— Polni naslov (ulica in hišna številka, poštna številka in kraj, država)

Ul. Slavyanska 8, 1052 Sofija, Bolgarija

— Ime pravne ali fizične osebe

Министерство на икономиката / Ministrstvo za gospodarstvo

9. Dopolnilo h geografski označbi

Ne obstaja.

10. Podrobna pravila označevanja

Za proizvod „Карнобатска гроздова ракия“ / „Гроздова ракия от Карнобат“ / „Karnobatska grozdova rakya“ / „Grozdova rakya ot Karnobat“ ni posebnih pravil glede označevanja (razen horizontalnih pravil).

(1) UL L 39, 13.2.2008, str. 16.